钦定古今图书集成/明伦汇编/氏族典/第432卷 > 赵璧
## 钦定古今图书集成/明伦汇编/氏族典/第432卷 > 赵璧

按《万姓统谱》：“璧字润夫，历城人。成化进士，授刑科给
事中。万妃家人骄横，璧奏劾，谪荣经主簿。天水六番、
高阳二招讨，仇杀不止。璧奉命往谕，至则帖服，酬以
金帛，不顾而出。累陞陕西按察佥事。行部至永昌金
川堡，遇贼千馀骑，璧挺身与敌，斩首数十颗，夺马数
十匹。寻卒于官。朝廷嘉其功，遣官以羊酒祀。”